ร้านนี้อยู่ซอยข้างพาราไดซ์พาร์ค เข้าไปประมาณหน่อยนึงอ่ะ ไม่ไกลมาก อาหารร้านนี้จะเป็นแนวภัตตาคารไทย-จีน ไม่ได้ออกแนวอาหารไทยจ๋า 

มาดูอาหารที่เราสั่งไปบ้าง จานแรกเป็นทอดมันกุ้ง ชอบตรงที่ทอดมาร้อนและไม่อมน้ำมัน ส่วนรสชาติก็กลางๆ ทั่วไป 

ต่อด้วย ทอดมันปลากราย จานนี้หอมเครื่องแกง ตัวทอดมันก็เหนียวดี 

เมนูต่อมาเป็น ยำสามกรอบ อร่อยใช้ได้เลย รสชาติจัดจ้านดี 

จานต่อมาเป็นปลาสำลีแดดเดียว เค้าหั่นมาให้เป็นชิ้นๆแล้ว กินง่ายดีค่ะ 

เมนูสุดท้ายเป็นต้มยำกุ้งน้ำข้น กุ้งสดดี รสชาติน้ำต้มยำก็เข้มข้น อร่อยมากค่ะ 

อ้อลืมจานหลัก เป็นข้าวผัดปูจานใหญ่ ผัดมาหอมดีค่ะ ข้าวไม่แข็ง เนื้อปูก็เยอะดี 

รวมๆแล้วเราว่าร้านนี้โอเคนะ รสชาติอร่อยดี ที่สำคัญอาหารได้เร็วมาก บริการโอเค ราคาก็มาตรฐาน ไม่แพงมาก